টেমচুলা আওৰ জন্ম হয় ১৯৪৫ চনৰ অক্টোবৰত অসমৰ যোৰহাট জিলাত৷ তেওঁ গোলাঘাটৰ ৰিডজৱে বালিকা উচ্চ মাধ্যমিক বিদ্যালয়ৰ পৰা স্কুলীয়া শিক্ষা সাং কৰে৷ টেমচুলা আওৱে নাগালেণ্ডৰ মোককচাং জিলাত অৱস্থিত ফাজি আলি মহাবিদ্যালয়ৰ পৰা স্নাতক ডিগ্ৰী লাভ কৰে৷ পৰৱৰ্তী কালত তেওঁ গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে৷ ইয়াৰ পিছত তেওঁ হায়দৰাবাদৰ ইংৰাজী আৰু বিদেশী ভাষা বিশ্ববিদ্যালয় (English and Foreign Languages University)-ৰ পৰা স্নাতকোত্তৰ ডিপ্লমা আৰু উত্তৰ-পূব পাৰ্ব্যত বিশ্ববিদ্যালয়ৰ (NEHU)-ৰ পৰা ডক্টৰেট ডিগ্ৰী লাভ কৰে৷

১৯৯২-৯৭ চনত তেওঁ ডিমাপুৰৰ উত্তৰ-পূব সাংস্কৃতিক কেন্দ্ৰৰ ডিৰেক্টৰ হিচাপে কাৰ্য্যনিৰ্বাহ কৰে৷ নেহুতো টেমচুলা আওৱে শিক্ষাদান কৰে৷ ১৯৮৫-৮৬ চনত তেওঁ ফুলব্ৰাইট ফেল’শ্বিপলৈ মিনেছ’টা বিশ্ববিদ্যালয়তো গৱেষণা কৰে৷

২০০৭ চনত তেওঁ সাহিত্যিক অৱদানৰ স্বীকৃতি স্বৰূপে পদ্মশ্ৰী বঁটা লাভ কৰে৷ ২০০৯ চনত মেঘালয়ে চৰকাৰে তেওঁক ৰাজ্যপালৰ সোণৰ পদকো প্ৰদান কৰে৷

কবিতা
সাহিত্য সমালোচনা
লোকসংস্কৃতি
চমূ জীৱনী